Diari Oficial de la Generalitat Valenciana


Sumari del DOGV 9998, del 03-12-2024 (2024/12321)

RESOLUCIÓ de 21 de novembre de 2024, per la qual es convoca l'oferta pública de diferents places d'aquest organisme amb contracte laboral a càrrec de diverses línies d’investigació.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9998

Data del DOGV
:   03-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12534

CVE
:   IGRN-Y-8838-41344

Data del document
:   21-11-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari,

RESOL

Convocar l'oferta pública de diferents places d'aquest organisme amb contracte laboral a càrrec de diverses línies d’investigació, segons figura als annexos d'aquesta resolució, d'acord amb les bases següents:

*Primera. Normes generals*

1.1 Aquesta oferta té per objecte la selecció de personal per a cobrir diversos llocs de personal laboral per a les línies d’investigació mitjançant el sistema de concurs.

1.2 D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3 El procés selectiu que es realitze en les convocatòries té lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.

1.5 Aquesta convocatòria es publica en el *Diari Oficial de la Generalitat Valenciana*  (DOGV), en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admesos, les persones aspirants han de reunir els requisits següents:

2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2 Tenir complerts almenys 16 anys el dia en què acaba el termini de presentació de sol·licituds.

2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'acreditació de L2 de la UV <https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (URL) es publica en la pàgina web de la Secció de PAS investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones interessades una guia a la qual es pot accedir a través de l’enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: <https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç: <https://tiqueting.uv.es/create-ticket?goto=form&organization=30&department=48&team=327&ticket_type=439&type=both%20%20>

3.2 El termini de presentació de les sol·licituds és de 10 dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format PDF. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el *curriculum vitae*  en un document PDF, o un ZIP. Es pot fer servir el model establert en aquest enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>

No és necessari que els documents adjuntats estiguen degudament acreditats en aquest moment del procediment; n’hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1 El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3 Finalitzat el procés selectiu, la baremació de les persones aspirants i la proposta de contractació es publica en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>

5.4 L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5 La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6 Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1 La comissió avaluadora és la que figura en l'annex de la convocatòria corresponent.

6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la Universitat en la següent pàgina web: <https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3 La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4 El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5 Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2 La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1 Acabament o esgotament de la consignació pressupostària.

7.3.2 Acabament de les tasques consignades al lloc de l'empleat o empleada dins del projecte.

7.3.3 Acabament del projecte.

*Vuitena. Informació sobre les dades recollides*

8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.

En aquesta sol·licitud s’han de comprometre a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3 Per a més informació sobre el tractament de les dades, es pot accedir al següent enllaç: <https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

*Novena. Clàusula d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Dècima. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

ANNEX I

*Projecte: «Sociemove: desarrollo de habilidades socioemocionales en intercambios virtuales (SOCIEMOVE) CPI-24-628», cofinançat per l'Agència Estatal d'Investigació –AEI–, Ministeri de Ciència, Innovació i Universitats i per la Unió Europea a través del Fons Europeu de Desenrotllament Regional –FEDER–. A càrrec de la línia d'investigació: «Sociemove: desarrollo de habilidades socioemocionales en intercambios virtuales (SOCIEMOVE)».*

Oferta pública d’un lloc de treball de tècnic/a superior de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a superior de suport a la investigació.

Grup: A.

Subgrup: A1.

Complement de destinació: 20.

Complement específic: E019.

1.2. Jornada de treball: 35 hores setmanals.

1.3. Funcions i tasques que s’han de desenvolupar:

–  Recopilació, transcripció, etiquetatge i anàlisi de dades orals.

– Suport en la preparació d'informes per a difusió de resultats d'investigació (comunicacions en congressos, articles acadèmics i llibres/capítols de llibre).

– Actualització periòdica de la pàgina web del projecte amb publicació d'esdeveniments i notícies.

1.4. Objecte i període: estudi comparatiu entre els entorns d'intercanvi virtual i presencials per a l'aprenentatge d'idiomes en l'educació superior: desenrotllament d'habilitats socioemocionals.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Grau en Estudis Anglesos, o en Llengües Modernes, o en Filologia Anglesa, o en Traducció i Mediació Interlingüïstica Llengua B Anglés, o en Mestre/a en Educació Primària, o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Anglés: Certificat de nivell B2 o titulació equivalent.

– Minor en anglés.

– Menció d'especialista en llengua estrangera anglés.

– Coneixements de sistemes estadístics.

– Experiència amb l'ús de ferramentes tecnològiques.

– Formació de postgrau (Màster o Doctorat).

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Ferran Robles Sabater, professor del Departament de Filologia Anglesa i Alemanya.

Vocal 1: Ana Sevilla Pavon, professora del Departament de Filologia Anglesa i Alemanya.

Vocal 2: Maria Jose Bertomeu Masia, professora del Departament de Filologia Francesa i Italiana.

Vocal 3: Miguel Angel Jordan Enamorado, professor del Departament de Filologia Anglesa i Alemanya.

Secretària: Andreea Rosca, professora del Departament de Filologia Anglesa i Alemanya.

4. Comissió avaluadora suplent

Presidenta: Maria Goretti Zargoza Ninet, professora del Departament de Filologia Anglesa i Alemanya.

Vocal 1: Alicia Ricart Vaya, professora del Departament de Filologia Anglesa i Alemanya.

Vocal 2: Juan de Dios Bares Partal, professor del Departament de Filosofia i Ciències de l’Educació.

Vocal 3: Francisco Miguel Iborra Perez, professor del Departament de Filologia Anglesa i Alemanya.

Secretària: Diana Maria Gonzalez Pastor, professora del Departament de Filologia Anglesa i Alemanya.

Per a les comunicacions i qualsevol problema que puga sorgir, la comissió avaluadora té la seu a l´Institut Interuniversitari de Llengües Modernes Aplicades (IULMA), de la Universitat de València.

ANNEX II

*Projecte: «Search for new physics and astrophysics with the km3net neutrino telescope. CPI-24-633». Programa Prometeu per a grups d’investigació d’Excel·lència de la Conselleria d’Innovació, Universitats, Ciència i Societat Digital (actualment Conselleria d’Educació, Cultura, Universitats i Ocupació), (CIPROM/2023/51) convocades, per a l’exercici 2024, per Resolució de 20 d’octubre de 2023, a càrrec de la línia de recerca «Search for new physics and astrophysics with the km3net neutrino telescope ».*

Oferta pública d’un lloc de treball de tècnic/a especialista de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a especialista de suport a la investigació.

Grup: B.

Subgrup: B

1.2. Jornada de treball: 35 hores setmanals.

1.3. Dotació de l'ajuda: Segons el que s'establix en l'apartat Primer 6.a) 3. de l'annex XI de la Resolució de 20 d'octubre de 2023, de la Conselleria d'Innovació, Universitats, Ciència i Societat Digital (actualment: Conselleria d'Educació, Cultura, Universitats i Ocupació) Per la qual es convoquen per a l'exercici 2024, subvencions del Programa per a la promoció de la investigació científica, el desenrotllament tecnològic i la innovació en la Comunitat Valenciana (DOGV 9710 / 24.10.2023).

1.4. Funcions i tasques que s’han de desenvolupar:

– Col·laborarà en el disseny del software (embedded software y GUI), hardware de PCBs, realització d’esquemàtics, realització de layout.

– La seua tasca principal consistirà en el testeig i validació dels desenvolupaments electrònics produïts, preparant o col·laborant a preparar els muntatges experimentals de tests i validació.

– Col·laborarà en el desenvolupament dels interfaces gràfiques necessàries, així com en els tests de validació de la integritat de la senyal de las targetes.

– En algun cas específic s’haurà de estades curtes (2-4 dies) fora de la Universitat de València

1.5. Objecte i Període: suport als desenrotllaments realitzats en el projecte Prometeu -KM3NeT.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: Grau Superior en la branca: Electricitat i Electrònica.

2. Barem

2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Almenys tres anys d'experiència laboral en la titulació requerida.

– Cursos d'assignatures de Grau d'Electrònica o similar (ETSC equivalent) es considerarà un plus.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

Presidenta: Nuria Rius Dionis, professora del Departament de Física Teòrica.

Vocal 1: Juan de Dios Zornoza Gomez, professor del Departament de Física Atòmica, Molecular i Nuclear.

Vocal 2: Alicia Forment Aliaga, professora del Departament de Química Inorgànica.

Vocal 3: Juan Jose Hernandez Rey, investigador de l‘Institut de Fisica Corpuscular.

Secretari: Manuel Ramon Cases Ruiz, professor del Departament de Física Atòmica, Molecular i Nuclear.

4. Comissió avaluadora suplent

Presidenta: Berta Rubio Barroso, investigadora de l‘Institut de Fisica Corpuscular.

Vocal 1: Juan Zuñiga Roman, professor del Departament de Física Atòmica, Molecular i Nuclear.

Vocal 2: Francisco Garcia Haro, professor del Departament de Física de la Terra i Termodinàmica.

Vocal 3: Francisco Salesa Greus, investigador de l‘Institut de Fisica Corpuscular.

Secretària: M. Victoria Castillo Gimenez, professora del Departament de Física Atòmica, Molecular i Nuclear.

Per a les comunicacions i qualsevol problema que puga sorgir, la comissió avaluadora té la seu a l´ Institut de Física Corpuscular (IFIC), de la Universitat de València.

ANNEX III

*Projecte: «Centro de excelencia Severo Ochoa. CPI-24-637» Cofinançat per l'Agència Estatal d'Investigació – AEI –i pel Ministeri de Ciència, Innovació i Universitats, a càrrec de la línia de recerca: « Centro de excelencia Severo Ochoa.»*

Oferta pública d’un lloc de treball de tècnic/a superior de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a superior de suport a la investigació.

Grup: A.

Subgrup:A1

Complement de destinació: 20.

Complement específic: E040.

1.2. Jornada de treball: 37 hores setmanals.

1.3. Funcions i tasques que s’han de desenvolupar:

– Planificació i control del cronograma d’execució del projecte.

– Elaboració d’informes, control de terminis i auditories del projecte.

– Gestió i seguiment del pressupost econòmic del projecte.

– Elaboració i supervisió de la documentació necessària per a justificacions i auditories segons la normativa del projecte.

– Gestió i seguiment de les contractacions i compres previstes al projecte.

– Coordinació i preparació de reunions de treball.

– Planificació i organització d’activitats científiques (congressos nacionals i internacionals, escoles, jornades i esdeveniments divulgatius).

– Gestió i suport a investigadors tant nacionals com a internacionals.

1.4. Objecte i Període: suport a la gestió del projecte de recerca Severo Ochoa de la Universitat de València a l'IFIC en el període d'execució (2024-2028).

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Grau en Administració o en Màrqueting o en Relacions Públiques o equivalent.

2. Barem

2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Gestió de projectes de recerca al camp de la física.

– Gestió administrativa de projectes a nivell regional i estatal.

– Gestió administrativa de projectes a nivell europeu.

– Organització d’esdeveniments.

– Activitats de comunicació a l'àmbit científic.

– Suport a investigadors internacionals.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

Presidenta: Nuria Rius Dionis, professora del Departament de Física Teòrica.

Vocal 1: Veronica Sanz Gonzalez, professora del Departament de de Física Teòrica.

Vocal 2: Vicente Muñoz Sanjose, professor del Departament de Física Aplicada i Electromagnetisme.

Vocal 3: Michel Sorel, investigador de l‘Institut de Fisica Corpuscular

Secretària: Carmen Garcia Garcia, investigadora de l‘Institut de Fisica Corpuscular

4. Comissió avaluadora suplent

Presidenta: Olga Mena Requejo, investigadora de l‘Institut de Fisica Corpuscular

Vocal 1: M. Pilar Hernandez Gamacho, professora del Departament de Física Teòrica.

Vocal 2: Francisco Garcia Haro, professor del Departament de Física de la Terra i Termodinàmica.

Vocal 3: Jose Enrique Garcia Navarro, investigador de l‘Institut de Fisica Corpuscular

Secretari: Sergio Pastor Carpi, investigador de l‘Institut de Fisica Corpuscular

Per a les comunicacions i qualsevol problema que puga sorgir, la comissió avaluadora té la seu a l´Institut de Física Corpuscular (IFIC) de la Universitat de València.

ANNEX IV

*Projecte: «Simulación computacional multiescala. CPI-24-643», a càrrec de la línia d’investigació: «Simulación computacional multiescala».*

Oferta pública d’un lloc de treball de tècnic/a de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a de suport a la investigació.

Grup: C.

Subgrup: C1.

Complement de destinació: 16.

Complement específic: E011.

1.2. Jornada de treball: 20 hores setmanals.

1.3. Funcions i tasques que s’han de desenvolupar:

– Programació de scripts per al processament i anàlisi de dades adquirides o procedents de simulacions.

– Desenrotllament de bessons digitals per a anàlisis d'ergonomia i per a estudis de mobilitat en el context dels projectes DESIUM i MEDUSA

– Execució, processament i anàlisi de simulacions i de les dades resultants.

– Redacció de textos científics.

– Assistència a reunions científiques, per al que podrà ser necessari que es desplace fora de la Universitat de València.

1.4. Objecte i Període: construcció de bessons digitals per a introducció del factor humà en disseny.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Batxillerat o Cicle Formatiu de Grau Mitjà, o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Programació amb Python.

– Desenrotllament de complements per a ferramentes informàtiques de visualització de dades, com Paraview o Blender.

– Experiència en desenrotllament de bessons digitals.

– Coneixement d'algorismes de cinemàtica inversa.

– Participació en projectes d'investigació.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Enrique Navarro Camba, professor del Departament d’Informàtica.

Vocal 1: Ignacio Garcia Fernandez, professor del Departament d’Informàtica.

Vocal 2: Jaume Segura Garcia, professor del Departament d’Informàtica.

Vocal 3: Carmen Botella Mascarell, professora del Departament d’Informàtica.

Secretària: Esther de Ves Cuenca, professora del Departament d’Informàtica.

4. Comissió avaluadora suplent

President: Francesc Josep Ferri Rabasa, professor del Departament d’Informàtica.

Vocal 1: Francisco Martinez Gil, professor del Departament d’Informàtica.

Vocal 2: Abilio Candido Reig Escriva, professor del Departament d’Enginyeria Electrònica.

Vocal 3: Asuncion Edith Navarro Anton, professora del Departament d’Enginyeria Electrònica.

Secretària: Anabel Forte Deltell, professora del Departament d’Estadística i Investigació Operativa.

Per a les comunicacions i qualsevol problema que puga sorgir, la comissió avaluadora té la seu en el Departament d’Informàtica de l’Escola Tècnica Superior d’Enginyeria (ETSE) de la Universitat de València.

  

València, 21 de novembre de 2024

(p. d. Resolució 20.05.2022; DOGV 30.05.2022)

Juan Vicente Climent Espí

Gerent